CELEX: 62017CN0439
Language: fi
Date: 2017-07-20 00:00:00
Title: Asia C-439/17: Ennakkoratkaisupyyntö, jonka Verwaltungsgericht Hamburg (Saksa) on esittänyt 20.7.2017 – British American Tobacco (Germany) GmbH v. Freie und Hansestadt Hamburg

16.10.2017   
            
            
               FI
            
            
               Euroopan unionin virallinen lehti
            
            
               C 347/10
            
         Ennakkoratkaisupyyntö, jonka Verwaltungsgericht Hamburg (Saksa) on esittänyt 20.7.2017 – British American Tobacco (Germany) GmbH v. Freie und Hansestadt Hamburg
   (Asia C-439/17)
   (2017/C 347/11)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgericht Hamburg
   
      Pääasian asianosaiset
   
   
      Kantaja: British American Tobacco (Germany) GmbH
   
      Vastaaja: Freie und Hansestadt Hamburg
   
      Ennakkoratkaisukysymykset
   
   
               1)
            
            
               Onko tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3.4.2014 annetun Euroopan parlamentin ja neuvoston direktiivin 2014/40/EU (1) 7 artiklan 7 kohdan ensimmäistä virkettä tulkittava siten, että sellaisten tupakkatuotteiden markkinoille saattamiselle, jotka sisältävät makuaineita jossain komponentissa, asetettu kielto ei koske sellaisia tupakkatuotteita, joissa on komponentteihinsa sisältyvien makuaineiden johdosta direktiivin 2 artiklan 25 alakohdan määritelmässä tarkoitettu tunnusomainen maku?
            
         
               2)
            
            
               Jos kysymykseen 1 vastataan kieltävästi:
               onko direktiivin 7 artiklan 14 kohtaa tulkittava siten, että siirtymäsäännös koskee ainoastaan kieltoa saattaa markkinoille sellaisia tupakkatuotteita, joissa on direktiivin 7 artiklan 1 kohdan ensimmäisessä virkkeessä tarkoitettu tunnusomainen maku, vai – myös – kieltoa saattaa markkinoille sellaisia tupakkatuotteita, jotka sisältävät makuaineita jossain komponentissa 7 artiklan 7 kohdan ensimmäisessä virkkeessä tarkoitetulla tavalla?
            
         
               3)
            
            
               Jos kysymykseen 1 vastataan myöntävästi tai kysymykseen 2 siten, että direktiivin 7 artiklan 14 kohta koskee myös kieltoa saattaa markkinoille sellaisia tupakkatuotteita, jotka sisältävät makuaineita jossain komponentissa 7 artiklan 7 kohdan ensimmäisessä virkkeessä tarkoitetulla tavalla:
               miten on tulkittava direktiivin 7 artiklan 14 kohdan ilmaisuja ”tupakkatuote, jossa on tunnusomainen maku” ja ”tietty tuoteluokka”?
            
         
      (1)  EUVL 2014, L 127, s. 1.